
Ειρωνεία της τύχης. Έμελλε να είναι βουλευτίνα του ΚΚΕ (η Λιάνα Κανέλλη), η 
πρώτη που, μαζί µε τη βουλευτίνα του ΣΥΡΙΖΑ (τη Péva Δούρου), θα γινόταν 
δηµόσιος στόχος της χρυσαυγίτικης βίας. Διαψεύστηκε έτσι µε τραγικό τρόπο η 
προεκλογική βεβαιότητα της Αλέκας Παπαρήγα ότι μόλις μπουν οι ναζιστές στη 
Βουλή θα φορέσουν γραβατούλες και ταγεράκια και θα γίνουν καλά παιδιά. 


Το δυστύχημα είναι ότι χρειάστηκε να δούμε «ζωντανά» στην τηλεόραση αυτό το 
ελάχιστο δείγμα πολιτικής δράσης της Χρυσής Αυγής για να καταλάβουν ακόµα και 
οι πιο αδιάφοροι ότι κάτι δεν πάει καλά μ᾽ αυτό τον «διάλογο» που έχει ανοίξει µε 
τους ναζιστές, κάτω από τους κανόνες που ορίζει για την προβολή τῶν κομμάτων ο 
εκλογικός νόμος και OL προδιαγραφές του EXP. 


-- Δεν µας έφταναν τα εκατοντάδες θύματα τῶν πογκρόμ που διοργανώνει η ναζιστική 
συμμορία εδώ και χρόνια. 


— Δεν δώσαμε σημασία στις δικαστικές αποφάσεις που αφορούν την ποινική δράση 
των μελών της OVTE καθ στις δίκες που εκκρεμούν εις βάρος στελεχών της για 
αδικήματα βίας. 


-Αψηφήσαμε ακόµα και την τελεσίδικη απόφαση του Εφετείου Κακουργημάτων που 
επικυρώθηκε από τον Άρειο Πάγο (απόφαση Ποινικού Τμήματος 1167/2010), 
σύμφωνα µε την οποία δέκα µέλη της οργάνωσης, µε επικεφαλής τον υπαρχηγό της, 
οργάνωσαν δολοφονική απόπειρα εναντίον ενός αριστερού φοιτητή.Όλα αυτά τα 
στοιχεία θα αρκούσαν για να θέσει κανείς εκτός δημοκρατικού πλαισίου τη Χρυσή 
Αυγή και τους εκπροσώπους της πολύ πριν αρχίσει η προεκλογική περίοδος των 
περασμένων εκλογών. Στην περίπτωσή της δεν έχει καμιά εφαρμογή η αρχή που 
θέλει τη δημοκρατία να είναι ανεκτική ακόµα και απέναντι στους εχθρούς της. Γιατί 
δεν είναι οι «ιδέες» της Χρυσής Αυγής που πρέπει να αποκρουστούν, αλλά οι ίδιες οι 


πράξεις TNG. 


Γράφοντας πριν από τις περασµένες εκλογές, υποστήριζα ότι γι’ αυτό τον λόγο 
κανένας διάλογος δεν είναι δυνατός µε τους ναζιστές.[1] Αυτό ισχύει και για µας τους 
δημοσιογράφους αλλά και για τους πολιτικούς που βρίσκονται αντιμέτωποι µε το ίδιο 
δίλημμα. Φυσικά, όσοι αισθάνονται πολιτική συγγένεια µε τον φύρερ της Χρυσής 
Αυγής μπορούν ελεύθερα να τον καλούν στις εκπομπές τους ή να τον προβάλλουν 
στις στήλες τους. Αλλά ας µην επικαλούνται την ανάγκη «διαλόγου» ή την 
«ελευθερία TOV απόψεων», γιατί η προπαγάνδιση των πογκρόμ δεν είναι «άποψη». 


Ακούγεται το επιχείρηµα ότι µέχρι και OL φυλακισμένοι, ακόµα και οι βαρυποινίτες, 
βγαίνουν τηλεφωνικά σε τηλεοπτικές εκπομπές και υπερασπίζονται το δίκιο τους. Και 
πολύ καλά κάνουν. Αλλά όπως κανείς δεν καλεί καταδίκους για να εγκωμιάσουν TO 
έγκλημά τους, έτσι δεν αποτελεί δημοκρατικό δικαίωµα TOV ναζιστών να µας εξηγούν 
για ποιο λόγο πρέπει να εφαρμόσουν κι αυτοί την «τελική» τους λύση στην Ελλάδα, 
αυτή τη φορά εναντίον τῶν μεταναστών. 


Το πάγιο ερώτημα των επιστημόνων που ασχολούνται µε το φαινόμενο τῶν 
σύγχρονων ακροδεξιών κομμάτων στην Ευρώπη είναι µε ποιο τρόπο μπορεί να 
αναχαιτίσει την προέλασή τους το κυρίαρχο πολιτικό σύστημα, οι εκφραστές δηλαδή 
του λεγόμενου συνταγματικού τόξου. O David Art έχει από χρόνια μελετήσει τις 
συνέπειες που μπορεί να έχουν στη βιωσιμότητα αυτών TOV πολιτικών σχηματισμών 
οι δυο στρατηγικές που αναπτύσσονται σε διάφορες χώρες και που σχηματικά 
διακρίνονται ανάλογα µε το αν έχει ή όχι επιβληθεί µια υγειονομική ζώνη, ένας 
πολιτικός αποκλεισμός δηλαδή αυτών TOV κομμάτων.[2] Σύμφωνα µε τη συγκριτική 
µελέτη TOV εκλογικών επιδόσεων, είναι σαφές ότι όσο πιο επιτρεπτικὀ είναι το 
πολιτικό περιβάλλον τόσο πιο εύκολα εγκαθίσταται στον πολιτικό χάρτη ένα 
παρόμοιο κόμμα. Σημειώνω εδώ ότι μιλάμε για ακροδεξιά κόμματα και όχι ανοιχτά 
νεοναζιστικά μορφώματα, για τα οποία δεν υπάρχει καμιά ανοχή στις περισσότερες 
ευρωπαϊκές χώρες. Όμως η ίδια έρευνα δείχνει ότι αυτή η περίφημη «υγειονομική 
ζώνη» δεν πρέπει να οργανωθεί πολύ νωρίς, γιατί τότε κινδυνεύει να στρέψει την 
προσοχή ακτιβιστών της ακροδεξιάς στο μόρφωμα που απομονώνεται και να 
βοηθήσει έτσι σε µια έμμεση υπερπροβολή των θέσεών του. Αυτή λοιπόν η 
υγειονομική ζώνη πρέπει να εγκατασταθεί µόνο αν έχει ήδη αποκτήσει µια κάποια 
διακριτή παρουσία το ακροδεξιό μόρφωμα. Από την άλλη, σύμφωνα µε την ίδια 
έρευνα, η υγειονομική ζώνη δεν πρέπει να αργήσει πολύ να εγκατασταθεί, ώστε να 
μην προλάβει το ακροδεξιό κόμμα να αποκτήσει σταθερή εκλογική δύναμη. Γιατί, αν 
έχει συμβεί αυτό, τότε το ακροδεξιό κόμμα θα έχει σταθεροποιήσει μεγάλο μέρος τῶν 
οπαδών του, θα έχει αποκτήσει σοβαρά υλικά και οικονομικά μέσα, αρχίζοντας να 
επιβάλλει τη δική του πολιτική ατζέντα. Το έχουμε δει να συμβαίνει σε πολλές 
ευρωπαϊκές χώρες µε τα ζητήματα «νόμου και τάξης» και μετανάστευσης.[3] 


Δυστυχώς αυτό είναι που συνέβη µε τη Χρυσή Αυγή. Τώρα που «ξυπνήσαμε» είναι 
πολύ αργά, και η όψιμη «υγειονομική ζώνη» που επιχειρείται να θεσμοθετηθεί 
κατόπιν εορτής µετά τις ανδραγαθίες Κασιδιάρη ίσως δεν είναι αρκετή. Εδώ η ευθύνη 
των µέσων είναι σοβαρή. Γιατί ενώ η πραγματική δράση της Χρυσής Αυγής στις 
γειτονιές μοιάζει πολύ µε την αντίστοιχη μαφιόζικων ομάδων στη γειτονική χώρα 
(προστασία μαγαζιών και αυτοδικία κατά μεταναστών υπέρ ορισμένων γηγενών), η 
εικόνα που έβγαζαν μέχρι πριν τρεις μέρες τα µέσα ενημέρωσης είναι εκείνη της 
γιαγιάς που της διαβάζει το ΡΙΝ ο χρυσαυγίτης μπροστά στο ΑΤΜ. 


Γιατί το έκαναν αυτό τα µέσα ενημέρωσης; Κάποια, όπως το Πρώτο Θέμα είναι 
φανερό ότι ασπάζονται ουσιαστικά την ατζέντα της οργάνωσης, επομένως το σχετικό 
ρεπορτάζ µε τις στηµένες φωτογραφίες ήταν η λογική κατάληξη ενός πολύχρονου 
φλερτ του Αναστασιάδη µε τον φασισμό που καθώς φαίνεται επιτέλους 
ολοκληρώθηκε. 


Δεν είναι όμως µόνο αυτό. Και δυστυχώς δεν φταίνε µόνο οι δημοσιογράφοι. Πρέπει 
να παραδεχτούμε ότι η Ακροδεξιά ηγεμόνευσε σε µια μερίδα των αγανακτισµένων 
και έδωσε τον δικό της τόνο σε πολλές σκηνές λαϊκής διαμαρτυρίας εναντίον 
εκπροσώπων του πολιτικού συστήµατος, ακόµα και εκεί που δεν ήταν παρούσα. Δεν 
αναφέρομαι μόνο στην παρουσία Χρυσαυγιτών στην πάνω πλατεία, αλλά στην 
επικράτηση τῶν συνθημάτων, και κυρίως της φρασεολογίας της οργάνωσης, σε 
μεγάλο τμήμα του λεγόμενου «αντιμνημονιακού κινήματος», που ούτε ενιαίο ούτε 
κίνημα είναι. H συνθηµατολογία περί ξένης κατοχής, Τέταρτου Ράιχ, τσούλας 
Μέρκελ, παγκόσμιας διακυβέρνησης, Λέσχης Μπίλντερμπεργκ, εβραϊκής Goldman 
Sachs και πρωθυπουργού Τζέφρι, που κυριάρχησαν συχνά στον δημόσιο λόγο 
επέτρεψαν στην όποια Χρυσή Αυγή να κολυμπάει σαν το ψάρι στο νερό. 


Αυτό συνέβη και την περασμένη Πέμπτη. H Χρυσή Αυγή όχι µόνο κάλυψε τη δράση 
του «υπευθύνου Τύπου» της οργάνωσης, αλλά για αντιπερισπασμό προχώρησε και σε 
διαδήλωση δεκάδων μελών της στην Παιανία, για να υπερασπιστεί τη δολοφονική 
πράξη αυτοδικίας ενός κατοίκου µε θύμα έναν μετανάστη που θεωρήθηκε ύποπτος 
διάρρηξης. Δυστυχώς, οι ναζιστές γνωρίζουν ότι όσο η κοινωνία δεν έχει την 
ευαισθησία να απορρίψει την αυτοδικία κατά μεταναστών, τα «παραπτώματα» των 
νεοναζιστών παλικαράδων θα πέφτουν στα μαλακά. 


O Δημήτρης Ψαρράς είναι δημοσιογράφος, µέλος της δημοσιογραφικής-ερευνητικής 
ομάδας «O Ιός) 

